който ще се разпределят инвестиционните активи. В някои случаи на ЕИБ може да бъде разрешено да поддържа резерв от налични средства на равнище, което надхвърля минимално изискваното.
 1. Въведение
 1.1. Финансовият мениджмънт на ЕИБ управлява всички активи, които са предмет на настоящото споразумение.
 1.2. При извършването на трансакции в рамките на мандата, финансовият мениджмънт прилага същите стандарти за добросъвестно управление и грижа, които прилага и при управлението на портфейли на ЕИБ или в рамките на други мандати.
 2. Общи принципи на управление
 2.1. Активите от портфейла се инвестират единствено в деноминирани евро инструменти.
 2.2. Управлението на портфейла от активи се основа на най-добрите практики в областта на управлението на активи и на традиционни пруденциални правила, прилагани във финансовите дейности. Необходимо е да се обърне особено внимание, за да се гарантира, че управляваните активи подсигуряват достатъчна ликвидност при оптимизирането на възвръщаемостта, която е съвместима с ограниченията за риска, определени в тези принципи.
 2.3. Управлението на активите в портфейла се ръководи от следните принципи:
 —
 Инвестициите са в депозити, краткосрочни инструменти на паричния пазар и инструменти с фиксиран доход. Основната цел е запазването на капитала.
 —
 Поддържа се разплащателна сметка с възможност за срочни депозити, която служи за абсорбиране на ликвидни парични потоци и като резерв на налични средства.
 2.4. Сделките с ценни книжа следва да се основат на принципа „доставка срещу заплащане“ с Euroclear, Clearstream и/или признати вътрешни системи за сетълмънт.
 3. Видове инвестиции
 3.1. Допустим инвестицонен спектър
 Ликвиден портфейл
 3.1.1.
 Определена сума (съответстваща на изисквания за дадена година резерв от налични средства) се заделя в паричен портфейл, който обхваща депозити, съкровищни бонове и краткосрочни инструменти на паричния пазар с остатъчен срок до падеж от 100 или по-малко дни от датата на търгуване (или подходящ фонд на паричния пазар, като например „EIB Unitary Fund“). Допустимите за подобни инвестиции банки длъжници трябва да имат краткосрочен рейтинг най-малко P-1 по Муудис или негов еквивалент към момента на емитирането на новите инструменти. Този критерий за рейтинг се смята за спазен, ако поне една от трите агенции Муудис, Стандарт енд Пуърс или Фич (или техни приемници) са дали изисквания рейтинг или по-висок от него.
 Инвестиционен портфейл
 3.1.2.
 Остатъчните средства съставляват инвестиционен портфейл (или подходящ средно- до дългосрочен фонд). Най-малко 55 % от номиналната стойност на инвестиционния портфейл трябва да се състои от облигации, издадени или гарантирани от държави от Еврозоната и техни агенции, равностойни на суверенния риск (като например правителствени ценни книжа, държавни облигации, облигации на правителствени агенции и държавногарантирани облигации) или от наднационални институции.
 3.1.3.
 Останалите 45 % от инвестиционния портфейл могат да бъдат под формата на облигации и дисконтови ценни книжа, издадени от суверени извън Еврозоната или техни агенции, облигации, гарантирани от държава извън Еврозоната, както и под формата на обезпечени облигации.
 3.2. Кредитни ограничения
 Кредитните ограничения се определят за всеки контрагент, като се взема под внимание индивидуалният рейтинг и развитие на общия размер на управлявания портфейл.
 3.3. Ограничения за концентрация на инвестициите
 Ликвиден портфейл
 3.3.1.
 Когато сумата на управляваните средства в ликвидния портфейл е под 100 млн. EUR, максималната концентрация за един